लापता!
ताज़ा ख़बर। कई दिन अनिश्चित स्थिति में बिताने के बाद,
कम से कम 21 कोरोना मरीज़ लिए एक क्रूज़ जहाज़ आख़िरकार किनारे आ गया है।
जहाज़ पर सवार सभी लोगों को क्वारंटाइन में रखा जाएगा।
वॉशिंगटन राज्य ने बस आज ही पाँच मौतों की घोषणा की,
सभी मृतक नर्सिंग होम और लंबे-इलाज वाली संस्थाओं से संबंधित थे।
सीडीसी का अब कहना है
कि देशभर में 420 से ज़्यादा पुष्ट मामले हैं…
न्यूयॉर्क राज्य ने कन्टेनमेंट ज़ोन स्थापित किया है,
और देश में और भी स्कूल छात्रों को घर भेज रहे हैं…
ऐलेक्स आज छुट्टी ले रही है।
हम मिच केस्सलर के मेमोरियल में उसके द्वारा दिए गए बयान से वाकिफ़ हैं।
हम यह भी जानते हैं कि उसे छिपकर फ़िल्माया गया था
और बिना मंज़ूरी के।
हमने जनता की आवाज़ सुनी है और हम ऐलेक्स के उन सहकर्मियों की ओर से
आपकी चिंता के लिए आभारी हैं, जो ऐलेक्स के इटली से लौटने के बाद
उसके संपर्क में आए थे।
यूबीए+
यूबीए इसकी जाँच करेगा।
स्ट्रीमिंग 3 नवंबर 2020
अगर हम लोगों का ध्यान खींच पाएँ,
मैं बता रहा हूँ, यह कार्यक्रम सबके होश उड़ा देगा।
कार्यक्रम का उद्देश्य ही ध्यान खींचना है,
सब्सक्राइबर लाना है।
हमें कोई अंदाज़ा है इसे टालने की क्या कीमत होगी?
-भगवान। -हम टाल नहीं रहे हैं।
यह एक लॉन्च कार्यक्रम है, और हम कल लॉन्च करेंगे।
मैं पूछ रही हूँ इस पूरे लॉन्च को स्थगित करने की कीमत क्या होगी?
अगर आपको वह जानकारी चाहिए, हमें देखना पड़ेगा…
दरअसल, क्या तुम लोग मुझे और सिबिल को कुछ समय के लिए अकेला छोड़ सकते हो?
हम इस कार्यक्रम को स्थगित नहीं करेंगे। नहीं करेंगे।
कोरी। हमें सामने आइसबर्ग दिख रहा है।
अपने जहाज़ को उसकी तरफ़ मोड़ देने से तुम बहादुर नहीं हो जाते हो।
हम "टाइटैनिक" नहीं हैं, सिबिल।
हम अटलांटिक पार कर रहा लक्ज़री जहाज़ नहीं हैं।
हम चाँद पर जाने वाला रॉकेट हैं, ठीक है?
हम अपोलो 13 हैं,
अगर उन्होंने रोना-धोना नहीं मचाया होता और बस चाँद पर पहुँच गए होते।
तुम्हें नहीं लगता तुम टॉम हैंक्स से ज़्यादा पंख फैला रहे हो?
हमारे पास टॉम हैंक्स है।
हम कार्यक्रम रद्द क्यों करेंगे? क्या तुम चाहती हो मैं हार जाऊँ?
नहीं, बिल्कुल नहीं।
मुझे बस लगता है कि तुम हार जाओगे।
दुर्भाग्यवश, स्टॉक मार्केट भी इससे सहमत लगता है।
-पूरा स्टॉक मार्केट गिर रहा है। -हमारे जितना नहीं।
लोग हमारा स्टॉक कम दामों पर खरीदने के लिए अभी बेच रहे हैं। लेकिन मैं तुम्हारे साथ हूँ।
तो मुझे इसे सफलतापूर्वक शुरू कर लेने दो।
अगर हमने लॉन्च और लॉन्च कार्यक्रम स्थगित कर दिया,
किसे पता हमें दूसरा मौका फिर कब मिलेगा?
मैं तुमसे कुछ पूछती हूँ।
क्या यह स्ट्रीमिंग सेवा के बारे में है?
या यह तुम्हारे बारे में है?
वे दोनों एक ही हैं।
-तुम जा रही हो? -मुझे यहाँ आना ही नहीं चाहिए था।
मैं बीमार पड़ने का ख़तरा नहीं उठाऊँगी
सिर्फ़ इसलिए क्योंकि हमारी चहेती नारीवादी मॉर्निंग एंकर
एक यौन दुराचारी के पीछे पागल थी।
तुम्हें दोष नहीं दे रही हूँ। तुम्हें नहीं पता था।
क्या हम जानते हैं कि उसके संपर्क में कौन-कौन आए थे?
शो पर लगभग सभी लोग होंगे।
वे सुनने का इंतज़ार कर रहे हैं कि क्या करना है।
मतलब, अगर ऐलेक्स को कोविड है भी,
जो मैं कहना चाहूँगी कि आँकड़ों की दृष्टि से असंभाव्य है।
हमारे विज्ञापनदाता बहिष्कार की धमकी दे रहे हैं।
मुझे पता नहीं किसी से भी क्या कहना है
क्योंकि यह इकलौती चीज़ नहीं है जिसके लिए उसे माफ़ी माँगनी चाहिए।
ख़ैर, डग से बात करने के बाद
ऐसा लगता है कि ऐलेक्स ख़ुद ही चली जाएगी।
तो…
दरअसल, क्या सब लोग ज़रा रुकेंगे?
हैलो, ऐलेक्स।
-क्या तुम्हारे सिर में दर्द कम है? -पता है क्या?
शुक्रिया। दरअसल मैं… मैं ठीक हूँ। मैं घर पर हूँ।
लेकिन मुझे कोविड होने की पुष्टि हो गई है।
धत्।
सबको घर जाने को कहो, हम सबको। जाओ।
स्टैला? तुमने सुना मैंने क्या कहा?
मुझे बहुत अफ़सोस है। यह बहुत बुरा हुआ। क्या हम तुम्हारे लिए कुछ कर सकते हैं?
मुझे नहीं लगता।
लेकिन क्या मुझे इसकी घोषणा करनी होगी?
हमें लोगों को बताने की ज़रूरत है कि वे संक्रमण के संपर्क में आए हैं,
लेकिन हम उन्हें यह नहीं बताएँगे कि वह तुम थी।
आशा है तुम बेहतर महसूस करोगी।
और साथ ही, मैं…
मुझे जाना है, लेकिन हमें सबके टेस्ट कराने होंगे।
देखो इस वक़्त क्या संभव हो सकता है।
स्टैला! अरे! हमें कर्मचारी गोपनीयता बनाए रखनी होगी!
द रॉंग साइड ऑफ़ द बेड
क्या हो सकता है?
हैलो, सब लोगों।
पास आ जाओ। साथ आ जाओ, ठीक है?
शुक्रिया। जल्दी, जल्दी।
ठीक है, हाँ। शुक्रिया। बहुत-बहुत शुक्रिया।
जल्दी, जल्दी। शुक्रिया।
सब्र रखने के लिए शुक्रिया। तुम सबको एक ईमेल मिली होगी…
-किसी को कोविड हुआ है? -हाँ, दुर्भाग्यवश, और हम…
-हे भगवान! हे भगवान। -ओह, क्या बकवास है।
क्या किसी को कोविड हुआ है? या ऐलेक्स को कोविड हुआ है?
हम कर्मचारियों की निजी स्वास्थ्य जानकारी नहीं बता सकते हैं।
ऐलेक्स आज काम पर नहीं आई।
-ब्रैडली आज काम पर नहीं आई। -ब्रैडली को नहीं हुआ है।
क्या उसके सिर में चोट आई थी, या उसे कोविड की वजह से अस्पताल जाना पड़ा?
या कोविड की वजह से उसके सिर में चोट आई थी?
यक़ीन नहीं हो रहा वह ऐसा कर सकती है।
-बहुत लापरवाही की बात है। -लापरवाही नहीं है। यह दुष्टता है।
-हम करेंगे… -क्या हम बहुत अजीब सवाल नहीं पूछ रहे हैं?
क्या हमें यह नहीं पूछना चाहिए अगर ऐलेक्स ठीक हो जाएगी?
-क्या तुम्हें पता था? -माफ़ करना?
दोस्तों, दोस्तों!
मैं देख रही हूँ तुम लोग बहुत परेशान हो, लेकिन तुम्हारी अपनी सुरक्षा के लिए
और उन सबकी सुरक्षा के लिए जो इस व्यक्ति के आसपास नहीं थे,
मैं चाहती हूँ तुम घर जाओ।
हम इस वायरस के बारे में ज़्यादा कुछ नहीं जानते हैं कि यह कैसे फैलता है।
जो लोग घर से काम कर सकते हैं, उनके साथ वैसा ही करेंगे।
-मेरे लिए उसका क्या मतलब है? -हम अभी पता लगा रहे हैं।
हमारा शो रहेगा, लेकिन अभी हमारे पास सारे जवाब नहीं हैं।
लेकिन यह वाक़ई तुम लोगों के स्वास्थ्य के बारे में है।
तो अभी के लिए,
मैं चाहती हूँ तुम लोग सीधे घर जाओ और निर्देशों का इंतज़ार करो, ठीक है?
अरे, डैनियल। तुम एक सेकंड के लिए रुकना।
तुम अगले कुछ हफ़्तों के लिए "टीएमएस" के एंकर बनोगे।
घर से, कम से कम शुरुआत में।
-नहीं, मैं नहीं बनूँगा। क्या ऐलेक्स को निकाल दिया है? -डैनियल, मैं उसके बारे में बात नहीं कर सकती।
या हम पहले किसी के मरने का इंतज़ार कर रहे हैं?
दरअसल, मैं इसे ऐसे कहता हूँ।
अगर ऐलेक्स एक सुंदर श्वेत महिला नहीं होती…
डैनियल, मेरी तरफ़ देखो। मेरी आँखों में देखो।
मैं तुम्हें देख रहा हूँ, स्टैला।
मैं समझता हूँ कि तुम चाहती हो मैं तुम्हारी सब समस्याओं को संभाल लूँ
क्योंकि बाकी सबने तुम्हें मँझधार में छोड़ दिया है।
लेकिन इस वक़्त, मुझे अपने लोगों का ख़्याल रखना है।
मेरे दादाजी एक वृद्धाश्रम में हैं।
वह सुरक्षित नहीं हैं।
मुझे उन्हें वहाँ से निकालकर अपने साथ वापस लाना होगा।
मुझे एलए तक पहुँचने का रास्ता खोजना होगा और सुनिश्चित करना होगा कि मुझे कोरोना ना हो जाए,
जिसका मतलब कोई ट्रेन नहीं, कोई होटल नहीं।
तुम समझ रही हो?
और भगवान मेरा भले करे, एक अश्वेत आदमी जो अपनी कार में सो रहा है।
लेकिन मुझे यह करना होगा।
हम मदद कर सकते हैं। हमें मदद करने दो।
लेकिन मुझे यहाँ तुम्हारी ज़रूरत है।
डैनियल, मैं जानती हूँ तुम उपेक्षित महसूस करते हो, और वह ठीक नहीं है।
हमें दिखाओ हम कितने ग़लत थे।
अगर तुम्हें अब तक पता नहीं है, तो तुम्हें कभी पता नहीं चलेगा।
और मैं ख़ुद को तुम लोगों के सामने साबित करते-करते थक गया हूँ।
यह ख़ुद को साबित करने की बात नहीं है। तुम चीन में थे, अपनी विशेषज्ञता का इस्तेमाल करो।
यह हमारी ज़िंदगियों की सबसे बड़ी ख़बरों में से एक हो सकती है।
तुम सही जगह में सही आदमी हो।
-लोगों को इस वक़्त समाचारों की ज़रूरत है। -ठीक है। यह समाचार है, ठीक है?
हर किसी के हाथ में समाचार हैं।
हम बस उन लोगों के लिए समाचार हैं जिनके पास बहुत ज़्यादा समय है।
डैनियल, तुम ऐसे ही नहीं जा सकते। तुमने अनुबंध किया है।
तो बाकी सब जो चाहे वह कर सकते हैं,
लेकिन मैंने अनुबंध किया है?
ख़ैर, अब और नहीं।
मैं नौकरी छोड़ता हूँ।
और वैसे, मेरे दादाजी को लगता है मुझमें वह "ख़ास" बात है।
तुमने उसे बता दिया।
-क्या कोरी को ऐलेक्स के बारे में पता चल गया? -धत्।
क्या तुम ट्रायल को बढ़ाकर छह महीने तक मुफ़्त करना चाहोगे?
छह सालों के बारे में क्या ख़्याल है, ग्लेन?
-काएल, मेरा बाकी का दिन कैसा है? -आख़िरी चीज़ है…
पाओला… माफ़ करना, मैं उसका नाम नहीं बोल पा रहा हूँ, एक घंटे में आ रही है।
-कौन? -फ़िल्म निर्माता है। यह ऐलेक्स के लिए करना है।
मेरे पास ऐलेक्स के लिए कुछ करने का समय नहीं है।
उससे माफ़ी माँग लो, उसके काम का सैंपल लो, देखो और मुझे बताओ अगर वह किसी लायक़ है।
-समझ गया। -शुक्रिया।
कोरी, मेरे ख़्याल से हमने कुछ ख़ास बनाया है,
लेकिन हम जानते थे एक और स्ट्रीमिंग सेवा को मार्केट करना मुश्किल होगा।
-कहना क्या चाहते हो, ग्लेन? -शायद हमें स्थगित करना चाहिए।
लोग समाचार से चिपके रहेंगे। समाचार यूबीए+ नहीं हैं।
-हैलो, स्टैला। -क्या चल रहा है?
तुम समाचारों के धावे के लिए तैयार हो?
ओह, हाँ। मैं बहुत उत्साहित हूँ।
ऐलेक्स को कोविड है
मैं प्लस के लिए उत्साहित हूँ। हाँ।
-बढ़िया, बढ़िया। -हाँ।
हमें किसी डॉक्यू-सीरीज़ पर सहयोग के बारे में बात करनी चाहिए।
हाँ। यह एक अच्छा विचार है।
हम जानते थे वह इटली में थी और हमने उसे काम पर वापस आने दिया
थोड़े समय बाद एक मीटिंग रखते हैं।
ग्लेन, क्या तुम स्टैला और मुझे थोड़ी देर के लिए अकेला छोड़ सकते हो? शुक्रिया।
हाँ।
इन कागज़ों को नष्ट कर दो।
और क्या तुम दरवाज़ा बंद कर दोगे? शुक्रिया।
हे भगवान।
वैसे, हे भगवान। क्या वह ठीक है?
मुझे नहीं… मेरे ख़्याल से।
मतलब, आवाज़ से तो ठीक लग रही थी।
हे भगवान। अगर किसी ने कभी अपनी क़ब्र ख़ुद खोदी है…
-उसने तीन गुना बड़ी खोदी है। -हमारे लिए भी जगह बनाई है।
-हाँ। और मैं… क्या? -स्टैला…
-तुम ज़्यादा क़रीब नहीं हो? -क्या?
क्या तुम ज़्यादा क़रीब नहीं हो? अभी?
-हे भगवान। धत्। बकवास। -जानता हूँ। मुझे पता नहीं।
बेहतर लग रहा है।
ठीक है, तो, मेरे ख़्याल से हमें एक और बयान रद्द करना होगा
और "ऐलेक्स ने फिर हमें बर्बाद कर दिया" पर हमारी प्रतिक्रिया के तीसरे रूप पर जाना होगा।
और कौन जानता है?
मिया जानती है। मानव संसाधन विभाग जानता है।
-ठीक है। -हाँ।
हम वह करेंगे…
हम संपर्क को ट्रेस करेंगे, वह जो भी होता है।
-क्या यह हमें करना चाहिए? -मुझे पता नहीं!
मुझे पता नहीं वह क्या… संपर्क को ट्रेस करना क्या होता है?
किसे पता वह क्या है? मुझे नहीं पता!
मैं सब ख़ुद करने की कोशिश कर रही हूँ। किसी को कुछ नहीं पता है।
स्टैला, हमें जितने समय तक हो सके, इस ख़बर को दबाए रखना होगा।
हाँ। ठीक है।
मैंने सभी कर्मचारियों को बता दिया कि किसी को कोविड होने की पुष्टि हुई है।
सबने अनुमान लगा लिया। पूरी दुनिया अनुमान लगा लेगी।
उचित संदेह।
वह इटली से वापस आई लगभग 14 दिन पहले?
अगर उसे वहाँ कोविड हुआ… लापरवाह बेवक़ूफ़।
लेकिन अगर उसे यहाँ कोविड हुआ, तो वह
एक अभागी दुःखी महिला है जिसे हमारी सहानुभूति मिलनी चाहिए।
अरे, नहीं। अरे, नहीं।
क्या?
हे भगवान।
अरे, नहीं।
ठीक है।
हे भगवान।
ठीक है। गैरी।
गुड आफ़्टरनून, मिस लीवी।
गैरी? गैरी, मेरा कुत्ता यहाँ कैसे आ गया? वह कहाँ था?
चार्ली ब्लैक उसे छोड़कर गया।
जब आप अस्पताल में थीं तो वह उसे घर ले गया था।
आप ठीक हैं?
मैं ठीक हूँ। बेहतर हूँ, शुक्रिया।
लौरा पीटरसन मोबाइल
लौरा पीटरसन मिस्ड कॉल
लेकिन सब तैयार है, है ना?
लॉन्च वाले दिन कोई गड़बड़ नहीं होनी चाहिए।
हाँ, ठीक है। बाकी हम बाद में देख सकते हैं।
आज के लिए मेरा काम हो गया। अगर कुछ होता है तो मुझे कॉल करना।
ठीक है।
मैं डॉ. बॉट्ज़ हूँ। तुम कैसी हो, ऐलेक्स?
मैं अच्छी नहीं हूँ। मुझे बिल्कुल अच्छा नहीं लग रहा है, और मुझे पता नहीं यह क्या है,
और मुझे लगता है मुझे अस्पताल जाना चाहिए।
क्या तुम्हें साँस लेने में दिक़्क़त हो रही है?
नहीं, कुछ ख़ास नहीं।
ठीक है। कुछ ख़ास नहीं, या बिल्कुल नहीं?
-बिल्कुल नहीं। -तब तुम्हें घर पर रहना चाहिए।
ऐसा लग रहा है जैसे मेरे अंदर कोई आग जल रही है।
दर्द की दवा लो।
और साँस के लिए, एक स्पिरोमीटर खरीद लो। उससे तुम्हें जानने में मदद मिलेगी।
लेकिन अगर तुम साँस ले सकती हो, तो अस्पताल मत जाओ।
तुम बस दूसरे लोगों को ख़तरे में डालोगी।
इसका अब तक कोई इलाज नहीं है।
वे वाक़ई तुम्हारे लिए कुछ नहीं कर सकते हैं,
अगर तुम्हें साँस की नली या वेंटीलेटर पर डालने की ज़रूरत ना हो।
लेकिन तुम्हें ये चीज़ें उन लोगों के लिए उपलब्ध रखनी चाहिए जिन्हें इनकी ज़रूरत है।
माँ?
तुम जानती हो तुमने चिप को फ़ोन किया है, है ना?
जानती हूँ।
ऐलेक्स, मुझे पता चला।
मैं मरने वाली हूँ।
तुम मरने वाली नहीं हो।
तुम्हें यह नहीं पता है।
और मैं अकेली नहीं रहना चाहती।
ठीक है, ख़ैर, चलो बात करते रहते हैं।
लेकिन मुझे सोना चाहिए। और मैं नहीं सो पा रही।
और मैं नहीं सो पा रही। बात करना… यह बहुत मुश्किल है।
तो हमें करने की ज़रूरत नहीं है।
अपना फ़ोन अपने बगल में तकिये वगैरह पर रख लो, और…
हम बस कॉल को चालू रख सकते हैं।
वाक़ई?
वाक़ई।
चिप FACETIME वीडियो
मैं समझी।
हे भगवान।
हैलो।
मुझे नहीं पता अगर मैं इससे ज़िंदा बच पाऊँगी, चिप।
मुझे वाक़ई नहीं पता अगर मैं इससे उबर पाऊँगी।
ठीक है, ख़ैर, पता है, तुम बस…
तुम्हें किसी चीज़ पर ध्यान लगाने की ज़रूरत है, ठीक है? क्या तुम किसी और चीज़ पर ध्यान लगा सकती हो?
मैं अपनी जलती हुई आँखों पर ध्यान दूँ या इस बात पर कि मेरा बहिष्कार हो रहा है?
मेरे पास यही है।
ऐलेक्स, अगर मैंने तुम्हारा बहिष्कार नहीं किया,
तो कम से कम तुम्हारे पास बाकी लोगों के साथ एक मौका है।
क्या उन्होंने मुझे नौकरी से निकाल दिया?
क्या किसी कोविड के मरीज़ को निकाल सकते हैं?
ख़ैर, अगर मैंने सबको संक्रमित कर दिया…
मतलब… हे भगवान। कौन हूँ मैं?
ऐलेक्स, ऐसा मत सोचो, ठीक है?
मैं वादा करता हूँ, तुम ख़ुद को सबका ज़िम्मेदार मानने लगोगी।
देखो, बस अपनी आँखें बंद करो।
नहीं। नहीं।
सब ठीक हो जाएगा।
मुझे नहीं लगता मैं अपनी आँखें बंद कर पाऊँगी, लेकिन मैं कोशिश करूँगी।
हम सब बस कोशिश ही कर सकते हैं।
मैं कहीं नहीं जा रहा।
मैं ठीक यहीं हूँ।
हाँ, मैं जानती हूँ। मैं…
डिटेक्टिव ग्रांट, मैं समझती हूँ।
लेकिन क्या पहले 48 घंटे सबसे ज़रूरी नहीं होते हैं?
ज़रूर, वह बेहतर होता है।
हाँ, कुछ दिनों के बाद सुराग ठंडे पड़ जाते हैं,
लेकिन वह एक इंसान है, कोई आँकड़ा नहीं।
अभी तक नहीं है। आपके समय के लिए शुक्रिया।
…पर्याप्त ज़ोरदारी से या पर्याप्त स्पष्टता से या पर्याप्त बार,
सभी देश इस वैश्विक महामारी का रुख़ अब भी बदल सकते हैं।
कुछ देश क्षमता की कमी से जूझ रहे हैं।
कुछ देश साधनों की कमी से जूझ रहे हैं।
कुछ देश दृढ़ता की कमी से जूझ रहे हैं।
और यह थे बुधवार, मार्च 11, 2020 को आपके आठ बजे के समाचार।
मैंने कभी नहीं सोचा था कि मुझे कभी ऐसा कुछ कहना पड़ेगा।
"विश्व स्वास्थ्य संगठन ने इसे एक वैश्विक महामारी घोषित कर दिया है।"
और आख़िरकार आज यूबीए+ का लॉन्च है।
आपके सभी मनपसंद शो और सितारे, नए और पुराने,
आज शाम आप तक पहुँच रहे हैं, आठ बजे पूर्वी समय, पाँच बजे पैसिफ़िक समय।
आप कुछ भी स्ट्रीम कर पाएँगे…
हैल कृपया कृपया कृपया
मुझे बस इतना बता दो कि तुम ठीक हो और मैं तुम्हें परेशान करना बंद कर दूँगी।
आर्चर ग्रे होटल न्यूयॉर्क
कोरी, मुझे तुमसे कुछ बात करनी है।
-हे भगवान। -माफ़ करना। माफ़ करना।
तुम चाहते हो मैं अपने हाथ ऊपर करूँ?
नहीं, मैं तुम्हें एक शो का आईडिया सुनाना चाहता था, चेहरे पर यह रुमाल बाँधे हुए।
-क्या हम इसे बाद में कर सकते हैं? -यह समय के हिसाब से अविलंब्य है।
मेरे पास अभी बहुत सारे अविलंब्य काम हैं, मेरे दोस्त।
मैं एक महामारी के दौरान
जो कर रहा हूँ उसके लिए कोई निर्देश पत्रिका नहीं है।
किसी को नहीं पता क्या चल रहा है या इसे कैसे संभालना चाहिए।
यह शो इसी बारे में है।
ठीक है। क्या? क्या शो है?
देखो, अभी कुछ सौ लोगों को कोविड है। और बहुत सारे लोगों को होगा।
एक डरे हुए देश के लिए और ज़्यादा सूचनात्मक या सुकून देने वाला क्या हो सकता है
सिवाय ऐलेक्स को इससे गुज़रते हुए देखने के?
अगर वह इससे नहीं गुज़र सकी तो?
कोरी, वह इससे उबर आएगी।
तो, मैं मान रहा हूँ कि यह एक सीमित समय की सीरीज़ है, चाहे कुछ भी हो?
मेरा मतलब, वह बीमार है। इसका समय अभी ही है।
और पता है क्या?
इसे पहले से ही राजनैतिक मुद्दा बनाया जा रहा है, और ऐलेक्स सबको पसंद आती है।
ऐलेक्स एक बहिष्कृत इंसान है, चिप।
नहीं, नहीं, नहीं। ऐलेक्स एक आम इंसान की तरह है।
वह हमेशा सही नहीं होती है लेकिन अंदर से, वह एक अच्छी इंसान है,
और वह सब ख़त्म होने से पहले सही काम करना चाहती है।
मेरा मतलब, इससे ज़्यादा संबद्ध और क्या हो सकता है?
इससे यह वास्तविक हो जाता है। किसी ऐसे इंसान को कोविड है, जिसे वे जानते हैं।
उसे आज रात यूबीएएनसी पर बस एक घंटा दे दो। उसे इसकी ज़रूरत है।
लेकिन हम लोगों को बता नहीं रहे हैं कि उसे कोविड है।
हम उसे बचाने की कोशिश कर रहे हैं।
हम क्या बचा रहे हैं?
उसे कोविड है। वह… उसे बहिष्कृत कर दिया गया है।
उसके लिए बस यही एक रास्ता है।
-मैं अंदर जा रही हूँ। अंदर जा रही हूँ। -ठीक है।
-क्या… -हाँ।
-तुम मज़ाक कर रहे हो? -हाँ, ताकि…
-मज़ाक कर रहे हो? यह किसने किया? -तुम जानती हो। मानव संसाधन ने ज़ोर दिया।
-मतलब, तुम्हें पिंजरे में खाना कब दिया जाता है? -ताकि… पता है। तुम नहीं…
तुम्हें मेरे खाते का नंबर चाहिए?
-माफ़ करना। मैं बस… यह… -बस… पीछे हटो, पीछे हटो।
माफ़ करना। यह पागलपन है। यह सनक है।
देखो।
तुम चाहते हो मैं आज रात प्राइम टाइम से एक घंटा खाली कर दूँ, ऐलेक्स के लिए?
हाँ। ऐलेक्स पर पहले ही पैसे खर्च हो चुके हैं।
स्टैला, चलो इससे कुछ तो फ़ायदा उठाने की कोशिश करें।
कोरी, अगर यूबीएएनसी पर ऐलेक्स को डाला, तो प्रायोजक चले जाएँगे।
इससे फर्क नहीं पड़ता कि यह किसी परोपकारी काम के लिए है,
जैसे देश को कोविड के बारे में जानकारी देने के लिए।
ठीक है। तो इसे यूबीए+ पर डाल देते हैं। वहाँ खोने के लिए कोई प्रायोजक नहीं हैं।
तुम्हें सब्सक्राइबर खोने की चिंता नहीं है?
किसी ने सब्सक्राइब नहीं किया है।
तो मैं जो चाहता हूँ, वह दिखाऊँगा। यह कोरी+ है।
मैंने सब्सक्राइब किया।
-ख़ैर। -काएल, हमें एक मिल गया, ठीक है?
उसे बड़े वाले बोर्ड पर लगा दो।
-जी, सर। -शुक्रिया, स्टैला।
लिज़ी?
लिज़ी!
लिज़ी, तुम यहाँ नहीं आ सकती।
-मैं चिप हूँ। -हे भगवान।
-तुम बार-बार मुझे औरत क्यों समझती रहती हो? -हे भगवान।
हे भगवान, चिप।
मुझे कोविड है। क्या तुम पागल हो गए हो?
नहीं, ऐलेक्स। ऐलेक्स, सब ठीक है। मुझे कोविड है।
माफ़ करना, मुझे पहले फ़ोन करना चाहिए था।
अरे, नहीं।
नहीं, नहीं।
-मुझे अफ़सोस है। मुझे माफ़ कर दो। -नहीं, नहीं। सब ठीक है। सब ठीक है।
नहीं, नहीं, वाक़ई। नहीं, देखो, देखो।
-सब ठीक है। मैं ठीक हूँ। -तुम्हें कैसा लग रहा है? क्या महसूस कर रहे हो?
-दरअसल, मुझे ज़्यादा बुरा महसूस नहीं हो रहा है, ठीक है? -वाक़ई?
वाक़ई। हो सकता है मैं लक्षणहीन हूँ, ठीक है?
-मैं आशा करती हूँ। मैं वाक़ई आशा करती हूँ। -हाँ।
क़सम से मुझे पहले मुझे लगा था मैं भी वैसी ही हूँ,
लेकिन फिर यह बस… यह हावी हो जाता है।
यह बहुत बुरा है।
लेकिन हम… हम एक-दूसरे की मदद करेंगे।
हाँ, यह बहुत अच्छा रहेगा।
मेरे पास अच्छी ख़बर भी है। नेटवर्क आज रात तुम्हें प्रसारित करना चाहता है।
तुम मज़ाक कर रहे हो?
-मैं बीमार हूँ। -मैं जानता हूँ। यही तो मुद्दा है।
क्या, ताकि लोग मुझे भुगतते देख सकें?
एक तरह से, लेकिन निर्दयी एहसास के बिना।
नहीं। पता है…
-मैं बहुत मुश्किल से ख़ुद को संभाल रही हूँ। -नहीं, नहीं।
मतलब, मैं बहुत… बेहद मुश्किल से ख़ुद को समेटे हुए हूँ।
मैं समझता हूँ। लेकिन यही इसका मुद्दा है।
तुम्हें अपना ध्यान केंद्रित करने के लिए कुछ चाहिए, जैसे हमने बात की थी। ऐलेक्स, वह यही है।
मेरा जी मितला रहा है।
ऐलेक्स, मैं जानता हूँ। लेकिन यह शो मायने रखेगा, ठीक है?
आशा है लोगों को दिखाएगा कि उन्हें इसे गंभीरता से लेने की ज़रूरत है।
उन्हें बीमार होने से बचाएगा। या अगर वे बीमार हो गए, उन्हें जूझने में मदद करेगा।
हम लोगों की मदद कर सकते हैं।
जानता हूँ। जानता हूँ।
यह उपदेश देने जैसा लग रहा है,
और मुझे लोगों को प्रेरित करने का दिखावा पसंद नहीं है।
ठीक है।
थोड़ा शो के लिए भी बचाकर रखो।
-यह मज़ाकिया नहीं है। -माफ़ करना।
हे भगवान।
शुक्रिया।
ठीक है। ठीक है।
ठीक है।
तुम्हें तीन बजे स्टॉक एक्सचेंज में घंटी बजाने के लिए सवा दो बजे निकलना पड़ेगा।
छह बजे तुम्हारा "वायर्ड" के साथ फ़ोन पर इंटरव्यू है।
-उसके बाद तुम्हारी कार तुम्हें लेकर… -तुम क्या ढूँढ रहे हो?
…कार्यक्रम के लिए एमएसजी ले जाएगी। डेन्ज़ेल के ऑफ़िस से फ़ोन आया था।
-उसने यहाँ छोड़ दिया था। उसका मनपसंद… -माफ़ करना।
क्या मैं तुम्हारी मदद कर सकता हूँ?
तुमने कल हमारी मीटिंग रद्द कर दी थी।
मैंने तुम्हारे सहायक से बात की थी। वह बहुत बदतमीज़ था।
-मैंने बस यह कहा… -नहीं।
इसने कहा तुम्हें रद्द करना पड़ा और अपने काम का नमूना भेज दो।
मैंने कहा मैं ऐसा नहीं कर सकती,
लेकिन इटली वापस जाने से पहले मैं फिर भी एक बार मिलना चाहूँगी।
इसने कहा नहीं, तुम बहुत व्यस्त हो, और मैं न्यूयॉर्क वापस आने पर फ़ोन करूँ।
तो मैं न्यू जर्सी तक गई, और वापस आ गई।
ख़ैर, मुझे नहीं पता मैं तुमसे क्या कहूँ। मैं बस बाहर जा रहा हूँ।
-मैं नमूना लाई हूँ। -मुझे लगा तुमने कहा तुम्हारे पास नमूना नहीं है।
हाँ, इसने यही कहा था। इसने कहा…
नहीं। मैंने कहा था कि मेरे पास ऐसा नमूना नहीं है जिसे मैं छोड़ सकूँ।
-मुझे रुककर इसे तुम्हारे साथ देखना पड़ेगा। -उसे जाना है।
प्लीज़, बस दो मिनट देख लो।
-तुम चाहते हो मैं सिक्योरिटी को बुलाऊँ? -ओह, चुप रहो।
ऐलेक्स लीवी ने मुझे सीईओ के साथ मीटिंग दिलवाई।
मुझे मीटिंग मिली भी नहीं।
तो अब मैं चाहती हूँ तुम मेरा काम देखो।
देखो, मुझे ज़रूरत है कि तुम यह देखो क्योंकि…
क्योंकि यह वाक़ई अच्छा है।
मैंने कल रात इसे दोबारा देखा और मेरे होश ही उड़ गए।
तुम्हारे होश उड़ गए?
बिल्कुल सही कहा।
और तुम इसे बस छोड़ क्यों नहीं सकती हो?
मैं इसे अपने हाथों से नहीं जाने नहीं दे सकती। मैंने वादा किया था।
दो मिनट।
एक साल पहले मिच केस्सलर के पास साठ लाख दर्शक थे।
उसकी ज़िंदगी के आख़िरी दो हफ़्तों में, उसके पास एक दर्शक था।
मैं ऐसा इंसान नहीं बनना चाहता था।
मैं किसी को चोट नहीं पहुँचाना चाहता था।
मैं नहीं चाहता था लोग सोचें
कि मैं ऐसा इंसान हूँ जो किसी को चोट पहुँचा सकता है।
और अब उनमें से एक औरत, हैनाह शोएनफ़ेल्ड की मौत हो गई है।
हैलो, ऐलेक्स। तुम कैसी हो?
ख़ैर, तुम जानती हो…
बीमार हूँ।
मुझे सुनकर अफ़सोस हुआ।
कोई बात नहीं। यह मृत होने से तो बेहतर ही है।
दरअसल मैंने इसलिए फ़ोन नहीं किया।
ठीक है।
मैं तुम्हारा शुक्रिया अदा करना चाहती थी।
मैंने तुमसे मुझसे दूरी बनाए रखने को कहा था, और तुमने वैसा बिल्कुल नहीं किया।
और मैं बस… यह मेरे लिए बहुत मायने रखता है।
तुम अभी इसकी चिंता मत करो। तुम्हें ठीक होने पर ध्यान देना चाहिए।
तुमने वैसा क्यों किया?
क्योंकि मैंने तुम्हें यह नौकरी दी थी?
नहीं। नहीं, ऐलेक्स।
मैंने वह किया क्योंकि वह सच है।
और रिश्तों को कारोबारी नहीं होना चाहिए।
मैंने वह किया क्योंकि हम दोस्त हैं।
अच्छे नहीं, लेकिन ज़रूरी दोस्त हैं।
लेकिन अच्छे दोस्त बनना नामुमकिन नहीं है।
मुझे अच्छा लगेगा।
मैं बेहतर बनूँगी।
तुम मेरे लिए बहुत अच्छी हो, ब्रैडली।
अरे, छोड़ो, मैं बाकी लोगों जितनी ही निराशाजनक हूँ।
क्या मतलब है तुम्हारा?
ख़ैर, जब मैंने अपने भाई को रीहैब पर छोड़ा,
मैंने उससे कहा कि अब मैं उससे और नहीं मिल सकती।
वह अंदर नहीं जा रहा था, और मैंने कहा, "अंदर जाना है तो जाओ।"
लेकिन मैंने उसे वहाँ छोड़ दिया, और अब वह लापता है।
ख़ैर, वह कहाँ है?
ऐलेक्स, मुझे नहीं पता। वह लापता है।
वह दो दिन पहले शहर में वापस आया था,
और मुझे बिल्कुल पता नहीं अब वह कहाँ है।
और मुझे यह भी नहीं पता अगर वह ज़िंदा है।
हे भगवान। मुझे बहुत अफ़सोस है।
मैं ज़ाहिराना वजह से सोशल मीडिया से दूर हूँ, लेकिन यह…
क्या तुम चाहती हो मैं कुछ रीट्वीट करूँ?
मैंने इसके बारे में पोस्ट नहीं किया।
क्या?
जानती हूँ, मैं जानती हूँ। यह बस…
देखो, तुम उस दिन वहाँ नहीं थी… मेरा भाई…
मेरे भाई का समय बहुत मुश्किल चल रहा है, और यह मेरा परिवार है।
ओह, चलो भी, ब्रैडली। बस करो।
परिवार ख़राब होते हैं।
तुम्हें पता है वे ख़राब क्यों होते हैं? क्योंकि उनमें लोग होते हैं।
अगर तुम किसी से कटना चाहती हो,
तो बस कट जाओ और काम ख़त्म करो।
लेकिन अगर वह एक विकल्प नहीं है, तो…
तुम्हें उन्हें अपनाना होगा।
मेरे ख़्याल से तुमने इसीलिए मेरा साथ दिया,
क्योंकि तुम मुझे और मेरी बकवास को अपना रही हो।
दूसरे लोग तुम्हारे बारे में क्या सोचेंगे, उसकी शर्म को अपनी ज़िंदगी पर हावी मत होने दो।
मैं जानती हूँ। तुम सही हो।
मैं हमेशा सही होती हूँ। हे भगवान।
आख़िरकार।
ठीक है, मुझे जाना है। तुम्हारे ऊपर चिल्लाकर मैं थक गई हूँ।
ख़ैर, अपनी ऊर्जा इसमें लगाने के लिए शुक्रिया।
और सुनो, मैं तुम्हें फ़ोन करना बंद नहीं करूँगी।
मुझे वाक़ई तुम्हारी चिंता है।
शुक्रिया।
मेरा भाई, हैल जैक्सन दो दिन से लापता है।
उसे आख़िरी बार न्यूयॉर्क शहर में कहीं देखा गया था।
न्यूयॉर्क पुलिस जानती है। उन्हें इसकी जानकारी है।
लेकिन मैं सभी अस्पतालों में ढूँढ रही हूँ,
और… मैं बस… मैं उसे ढूँढ नहीं पाई हूँ।
मैं उसे ढूँढने की कोशिश में थक चुकी हूँ, और मैं…
यह ख़ासतौर से चिंताजनक है
क्योंकि दुनिया में इस वक़्त बहुत कुछ चल रहा है।
उसकी सुरक्षा इस वक़्त मेरे लिए सबसे ज़रूरी है।
वह ऐसा दिखता है।
लापता! हैल जैक्सन
अगर आप उसे कहीं देखें, क्या आप उससे कह देंगे मैं उससे प्यार करती हूँ,
और मैं बस चाहती हूँ वह सुरक्षित घर आ जाए?
या अगर आपके पास कोई जानकारी हो तो मुझे संदेश भेज दें।
नीचे एक हॉटलाइन दी गई है।
बस अगर किसी ने उसे देखा है तो कृपया मुझे बताएँ।
मैं…
वह बहुत… वह एक बहुत अच्छा इंसान है।
वह इस वक़्त बुरे हालातों से जूझ रहा है। तो मुझे आपकी मदद चाहिए।
और मुझे उम्मीद है मैं जल्द ही आपसे "द मॉर्निंग शो" पर मिलूँगी।
और मैं चाहती हूँ सब लोग सुरक्षित रहें।
कृपया, सब लोग।
इस इंटरव्यू के छह दिन बाद
मिच केस्सलर एक कार दुर्घटना में अकेला मारा गया।
पाओला लैंबरुसकिनी द्वारा एक फ़िल्म
यह वाक़ई बहुत अच्छी है।
मैंने यही कहा था, है ना?
तुमने कहा था। बधाई हो।
मुझे बस एक नौकरी चाहिए।
डाक्यूमेंट्री, समाचार। कुछ भी चलेगा।
मैं समझता हूँ, लेकिन मेरे ख़्याल से कुछ दर्शक होंगे जो तुम्हारी डाक्यूमेंट्री देखना चाहेंगे।
मुझे यक़ीन है होंगे,
लेकिन मैं उसे धोखा नहीं दूँगी।
मुझे नहीं लगता तुम उसे धोखा दोगी…
मैंने उससे वादा किया था।
मैं उससे मिलने से पहले ऐसा कुछ अच्छा काम कर सकती थी,
लेकिन मैंने नहीं किया।
तो उसका मुझ पर उधार है।
-कोरी, तुम… -काएल, मुझे एक मिनट और चाहिए।
ठीक है, लेकिन तुम्हें आर्चर ग्रे वापस जाना है,
और अगर अभी नहीं निकले, तो तुम्हें मैडिसन स्क्वायर गार्डन पहुँचने में देर हो जाएगी।
ठीक है, समझ गया। शुक्रिया।
सुनो।
मिच ने इंटरव्यू में ऐसा कुछ नहीं कहा जिससे मुझे लगे कि वह…
ख़ैर, मैं खुलकर बोल देता हूँ, कि वह कमीना नहीं था।
लेकिन शायद, शायद तुम्हारी डाक्यूमेंट्री का अस्तित्व ही,
और उसने तुम्हारे लिए जो किया…
मानवता में अच्छाई की क्षमता का एक जीवंत स्मारक है।
ख़ैर, यह सोचने वाली बात है।
मुझे जाना है।
तुम्हारे पास मेरा नंबर है।
गज़ब।
हे भगवान।
हाँ!
विटामिन मिश्रण जाएगा यहाँ।
-हे भगवान। कृपया, चिप। -माफ़ करना। क्या?
धत्।
ठीक है।
हे भगवान।
ठीक है।
यह किसी चीज़ से नहीं छुप रहा है।
-तीन मिनट में स्ट्रीम करेंगे, चिप। -ओह, धत्।
ठीक है, ऐलेक्स, हम तीन मिनट में लाइव होंगे। चलो। चलो यह करें।
-यहाँ सब तैयार है। -तैयार।
ओह, धत्।
-क्या मतलब है तुम्हारा, "ओह, धत्"? क्या? -यह थर्मामीटर देखो। धत्।
यह इतना बुरा नहीं है। कृपया यह मत कहना कि तुम इसके लिए तैयार नहीं हो। कृपया।
नहीं, मैं नहीं हूँ, लेकिन यही तो मुद्दा है ना?
वैसे, इसे कौन देखने वाला है? मैं भी क्या कह रही हूँ?
सब लोग मुझे मरते देखना चाहेंगे।
कोई तुम्हें मरते देखना नहीं चाहता है। बस बैठ जाओ। नहीं।
तुम्हें बिल्कुल पता नहीं है लोग कितने बुरे होते हैं, चिप। भगवान की कसम।
-उनकी बात पर विश्वास करना नामुमकिन है। -तुम्हारे ऊपर यह तार लगाऊँगा।
-हाथ थोड़े ठंडे हैं। माफ़ करना। -मुझे ठंडा अच्छा लग रहा है।
कृपया, ठंडा। एक सेकंड के लिए छोड़ दो।
-दो मिनट। -मैं तुम्हें अपने ट्वीट दिखाऊँगी।
-लोग ऐसी बातें कहते… -वे लोग गंदे हैं।
-हमें उनकी परवाह नहीं है, ठीक है? -ठीक है।
-वे तुम्हें नहीं जानते हैं। -ख़ैर, मैं भी नहीं जानती हूँ।
-धत्। इससे मदद नहीं मिल रही। -हाँ, तुम जानती हो। और तुम उन्हें बताओगी।
पता है क्या? तुम कर सकती हो, अच्छा?
-हे भगवान, आराम से। -ठीक है। चलो भी!
ठीक है, जल्दी से साउंड लेवल की जाँच करो, कृपया।
हे भगवान।
आशा है इसे करते हुए मैं मर नहीं जाऊँगी।
ठीक है, साउंड लेवल बढ़िया है।
साथ ही, तुम नहीं मरोगी, इस समय तो नहीं।
चिप, सच कहूँ तो मुझे वाक़ई लग रहा है मुझे साँस लेने में दिक़्क़त हो रही है।
यह बस घबराहट है। मैं समझता हूँ। सब ठीक है।
यह घबराहट नहीं है। यह बकवास कोविड है।
ऐलेक्स, इस बारे में तुम्हें मुझ पर भरोसा करना होगा।
मैंने जो लिखा है उसे पढ़ो। सहज रहो। तुम बढ़िया करोगी।
एक मिनट में लाइव होंगे।
अरे, नहीं, वह मत पियो। वह बकवास मत पियो।
माफ़ करना? तुम चाहते हो मैं इसे पूरा करूँ?
क्योंकि मुझे मदद की ज़रूरत है। और "सहज रहो" कहने से ऐसा नहीं होगा।
यह रही, अमरीका की जानेमन।
-संगीत शुरू करो। कैमरा ए चालू करो। -ठीक है, शुरू करते हैं। शुरू करते हैं। तैयार?
-हे भगवान। -दस, नाइन, आठ, सात, छह।
यह शानदार होगा। चार, तीन…
हे भगवान।
गुड मॉर… स्वागत है।
मुझे "गुड मॉर्निंग" कहने की आदत है, लेकिन यह सुबह नहीं है।
या जहाँ से आप देख रहे हैं, शायद वहाँ सुबह हो।
स्ट्रीमिंग की यही ख़ूबसूरती है।
लेकिन दरअसल, पिछले एक-आध दिन से, मेरे लिए समय का कोई मतलब नहीं रह गया है।
एक पल, दोपहर के दो बज रहे होते हैं। दूसरे पल, रात का एक बजा होता है।
मैंने ख़ुद को एक… अजीब से सफ़र पर पाया है।
एक सफ़र जो, दुर्भाग्यवश, बहुत से लोग या तो शुरू कर चुके हैं
या जल्द शुरू करने वाले हैं।
क्योंकि कल मुझे यह चिंताजनक ख़बर मिली
कि मुझे नॉवेल कोरोना वायरस होने की पुष्टि हुई है।
आशा है आप एक सुरक्षित और स्ट्रीम करने लायक़ दूरी से मेरे साथ जुड़ेंगे
जब हम इसके बारे में बात करेंगे।
तुम कर सकती हो। तुम कर सकती हो। बस स्क्रिप्ट को पढ़ती जाओ।
काश मैं आपसे कह पाती कि मुझे डर नहीं लग रहा, लेकिन मुझे लग रहा है।
मेरे लक्षण पहले से ही इतने तीव्र हो चुके हैं जितना मैंने आज तक कभी नहीं सहा है।
और मैं ऐसा इसलिए नहीं कह… मैं यह आपको डराने के लिए नहीं कह रही हूँ।
लेकिन अगर लोगों के इसे गंभीरता से लेने के लिए इसी की ज़रूरत है,
तो मुझे आप सबको डराकर बहुत ख़ुशी मिलेगी।
लेकिन मेरी सबसे बड़ी चिंता है कि मैंने शायद अपने सहकर्मियों को ख़तरे में डाल दिया हो।
यह बात मुझे इस वायरस के ख़तरे से भी ज़्यादा दुःख पहुँचा रही है।
वाक़ई, मुझे अफ़सोस है कि यह सब इस तरह से हुआ।
लेकिन अपने बचाव में, और शायद इससे फ़र्क नहीं पड़ता,
इटली से लौटने के बाद मेरी जाँच हुई थी और मुझे नेगेटिव करार दिया गया था।
लेकिन वे हमें बता रहे हैं कि इसका इन्क्यूबेशन समय 14 दिन तक हो सकता है,
और मैं वाक़ई… मुझे यह भी नहीं पता कि यह मुझे वहाँ से हुआ भी है या नहीं।
मुझे नहीं… मुझे नहीं पता।
लेकिन फिर भी मुझे इसकी ज़िम्मेदारी लेनी होगी।
मैं ख़ासतौर से अपने निर्माता, चार्ली ब्लैक से माफ़ी माँगना चाहूँगी,
जो ख़ुद भी कोविड से ग्रस्त हो गया है।
लेकिन वह हार नहीं मानेगा और वह बेशक़ बहुत बहादुर है।
सबसे ज़्यादा बहादुर लोगों में से एक।
मैडेलीन
धत्।
और मैं जानती हूँ वह इसे पार कर लेगा।
आप सुन रहे हैं 96.8 डब्लूएलएफ़एन,
सिनसिनाटी का इकलौता हर समय संगीत बजाने वाला रेडियो स्टेशन।
मैं डेनिस हूँ। मैं सुबह होने तक संगीत बजाता रहूँगा।
यह है मार्क मॉलमैन।
हैलो, मिया।
हैलो! तुम्हारे दादाजी कैसे हैं?
एक नर्स बीमार है।
-पता नहीं उसे क्या हुआ है। -सुनकर मुझे अफ़सोस हुआ।
कितना समय लगेगा तुम्हें…
कुछ दिन। अभी मैं बस ओहायो पहुँचा हूँ।
ख़ैर, कल के बारे में…
सच कहूँ तो मैं उस बारे में बात नहीं करना चाहता।
मैं हालात से ख़ुश नहीं हूँ,
लेकिन मैं अपने फ़ैसले से संतुष्ट हूँ।
डैनियल, मैं समझती हूँ।
लेकिन जो हुआ मैं उसके बारे में बात करना चाहती हूँ। वह…
मिया, क्या हम बस दोस्त रह सकते हैं और काम के बारे में बात ना करें?
तुम कैसी हो?
डैनियल, मैं सिर्फ़ काम करती हूँ। मेरे पास काम के अलावा बात करने के लिए कुछ नहीं है।
लेकिन तुम्हारे यहाँ रहने से यह सहनीय बन जाता है, तो…
मैं वाक़ई चाहती हूँ तुम वापस आ जाओ।
ठीक है। ख़ैर, यह बहुत प्यारी बात है,
और बहुत बेवकूफ़ाना भी,
और मैं बहुत आभारी हूँ, लेकिन…
मैंने नौकरी छोड़ दी है।
मैं वापस नहीं आऊँगा।
क्या तुम आ नहीं सकते, या आना नहीं चाहते?
दोनों। वहाँ जैसे हालात हैं, उसमें तो नहीं।
मुझे अपने लिए अवसर खड़े करना शुरू करना होगा।
वरना, मैं बस उनकी मेज़ पर जगह पाने की कोशिश में ही लगा रहूँगा,
जब मैं अपनी ख़ुद की मेज़ बना सकता हूँ।
वरना, हम सब मुरझाए पड़े रहेंगे।
ठीक है, डैनियल। मेरी यह पेशकश है।
मैं समझती हूँ तुमने "द मॉर्निंग शो" क्यों छोड़ा,
और अगर तुम वापस आए तो यह उतना ही मुश्किल होगा
क्योंकि "द मॉर्निंग शो" बिखर गया है।
मैं समझती हूँ।
मैगी ब्रेनर के खुलासे के छपने से पहली वाली रात,
मैं सोई नहीं। मैंने सोचा… मैंने पूरी गणना की,
और मुझे समझ आया कि एक अश्वेत व्यक्ति के रूप में, इससे फ़र्क नहीं पड़ता तुम चाहे कहीं भी जाओ।
तुम्हें कुछ बकवास तो झेलनी ही पड़ेगी।
यह अन्यायपूर्ण है, लेकिन सच है।
और तुम छोड़कर जा सकते हो, लेकिन इस वक़्त,
इस समय, कितने सारे लोगों को फ़ायदा होगा
अगर तुम उस कुर्सी में बैठो जिसे ऐलेक्स लीवी अपना हक़ समझती है।
यूबीए के सबसे मूल्यवान समाचार शो पर मुख्य एंकर के रूप में तुम्हारे चेहरे का मतलब
तुम जितना सोच सकते हो, उससे कहीं ज़्यादा होगा।
कोई मुझे वह पद नहीं दे रहा है।
तुम्हें लगता है कहीं और हालात अलग होंगे?
हर जगह ऐसे ही बुरे हालात हैं।
हम इस वक़्त यहाँ हैं।
हम बराबरी की लड़ाई जारी रख सकते हैं। लड़ते रह सकते हैं।
कृपया उससे हार मत मानो।
कल और कल और कल।
एक ना एक दिन वह कल ज़रूर आएगा।
ख़ैर, वह देखना बाकी है।
शुक्रिया, मिया। मैं तुम्हें फ़ोन करूँगा।
रुको। रुको। मैं दादाजी से बात करना चाहती हूँ।
अच्छा। ठीक है। अलविदा।
अलविदा।
और शुक्रिया, मिया।
मेरे लिए इसके बहुत मायने हैं।
अलविदा।
इस समय, मुझे लग रहा है…
जैसे में पक रही हूँ, पता है, शरीर के अंदर से।
कि मेरे शरीर के इस वायरस को मारने की लड़ाई में, मैं भी मर जाऊँगी।
और जितना मेरा तापमान बढ़ता है, उतना ही मुझे लगता है जैसे मैं अपने शरीर में नहीं हूँ।
और हज़ारों लक्षण हैं, लेकिन मैं उन सबकी चर्चा नहीं करूँगी।
और इस समय, इसका वाक़ई कोई इलाज नहीं है।
मैंने अपने डॉक्टर को फ़ोन किया, बेहतरीन डॉक्टर, डॉ. विन्सेंट बॉट्ज़,
और उन्होंने मुझसे एक स्पिरोमीटर खरीदने को कहा,
और उन्होंने कहा, जब तक मुझे साँस लेने में बहुत-बहुत ज़्यादा दिक़्क़त ना हो…
मुझे बस घर पर रहकर इसे बर्दाश्त करना होगा।
तो संक्षेप में, यह नरक है।
हाँ?
कोरी, मैं ग्लेन हूँ। मेरे साथ फ़ोन पर यहाँ ब्रायन भी है।
हैलो, क्या हो रहा है?
मुझे बस अभी ऑस्ट्रेलिया से ख़बर मिली है।
टॉम और रिटा को कोविड हो गया है।
अरे, नहीं।
ठीक है…
ठीक है, तो हम क्या करेंगे?
ख़ैर, हम बाकी की जगहों से प्रसारण कर सकते हैं,
लेकिन लोग घबराने लगे हैं।
वह दयालु बन रहा है। लोग घबराहट से पागल हो रहे हैं।
भगवान के लिए, वह टॉम हैंक्स और रिटा विल्सन हैं।
अगर उन्हें हो गया, तो कोई भी सुरक्षित महसूस नहीं कर रहा।
ब्रायन, इसे बताओ पीटर बुलर्ड ने तुमसे क्या कहा।
उसने कहा कि वह किसी हालत में भी नहीं आएगा।
उन्होंने अभी जैज़/थंडर वाला खेल रद्द कर दिया।
ऐडम सिल्वर के ऑफ़िस से मेरे दोस्त ने बताया कि वे अनिश्चित समय तक बंद कर रहे हैं।
क्या यह कार्यक्रम करना सुरक्षित होगा?
मुझे सहज महसूस नहीं हो रहा।
इन जगहों में इतने सारे लोगों का इकट्ठा होना, मतलब…
लॉन्च कार्यक्रम रोक दो।
ग्लेन, तुम एक बयान जारी करोगे।
बिल्कुल।
इंस्टाग्राम
हैलो, सब लोगों। मैं जानती हूँ आप सबने पिछले कुछ दिनों में
मुझे "द मॉर्निंग शो" पर नहीं देखा है।
और, पता है, हम जितना हो सके अपनी निजी ज़िंदगियाँ साझा करने की कोशिश करते हैं।
और तो अब, यह नुकीला कमीना…
-क्या मैं यह बोल सकती हूँ? -तुमने अभी बोला।
वह नुकीला कमीना आपसे, अमरीका के लोगों से, यह देखने के लिए दौड़ लगा रहा है,
कि कौन पहले मेरा बहिष्कार करेगा।
पता है मैं किस पर दाँव लगा रही हूँ? मेरा पैसा इस नुकीले कमीने पर लगा है, जो…
बकवास कोरोना।
क्योंकि ये असली हैं। वह असली है। वह…
-हैलो। -हैलो।
मैंने तुम्हारा पोस्ट देखा। मैं मदद करने आया हूँ।
ओह, हाँ। मैं… तुम्हें अपने कार्यक्रम में नहीं होना चाहिए?
तुमने सुना नहीं? रद्द हो गया।
मैं बस अभी निकलने के लिए तैयार हो रही थी।
मैं तुम्हारे साथ चलता हूँ।
ठीक है।
लेकिन वे तमाम लोग जो चाहते हैं मैं चली जाऊँ? वे असली नहीं हैं।
वे लोग असली नहीं हैं।
मैगी ब्रेनर की किताब बिकेगी, जैसे…
मुझे पता नहीं, 30,000 प्रतियाँ, 40,000 अगर वह भाग्यशाली हुई।
लेकिन मुझे यह विश्वास करना चाहिए
कि पूरी दुनिया को मेरे व्यवहार से नाराज़गी होगी।
सही कहा! मुझे यक़ीन है।
ठीक है, हम फाउची वीडियो शुरू कर रहे हैं।
वह वाक़ई बहुत-बहुत अच्छा था।
…जो आप अब एक अनियंत्रित रूप में देख रहे हैं,
और हालांकि हम उसे कुछ मामलों में नियंत्रित कर रहे हैं,
यात्रा संबंधी देशों से लोगों को वापस ला रहे हैं।
अरे, नहीं! चिप।
-…जब संक्रमण समुदाय में फैल जाता है… -धत्।
…उससे चुनौती और भी बड़ी हो जाती है।
हे भगवान।
चिप, मुझे एक पंखा चाहिए। मैं जल रही हूँ।
आप विस्तार से बता सकते हैं?
जिस मौसमी फ़्लू से हम हर साल जूझते हैं…
हैलो, मैं चार्ली ब्लैक हूँ।
हैलो, चार्ली। मैं टाइटेनियम हेल्थ से मार्सी बोल रही हूँ।
हमें आख़िरकार कोविड टेस्ट का नया बैच मिल गया।
या तुमने कहीं और से करवा लिया?
नहीं, मैंने नहीं करवाया।
बढ़िया। मैं तुम्हारे लिए एक व्यवस्थित कर देती हूँ।
दरअसल, पता है, मुझे इसकी ज़रूरत नहीं है।
मैं समझी नहीं। क्या तुमने टेस्ट करवा लिया है?
हाँ, करवा लिया है। मैं नेगेटिव हूँ।
कम से कम, नेगेटिव था।
फिर भी शुक्रिया।
…मृत्यु दर क़रीब एक प्रतिशत के पास पहुँच जाती है,
जिसका मतलब यह मौसमी फ़्लू से दस गुना ज़्यादा घातक है।
मौसमी फ़्लू से दस गुना ज़्यादा घातक।
हाँ। जो डॉ. फाउची कह रहे हैं, वह सही लग रहा है।
यह कहना कभी अच्छा नहीं लगता है, लेकिन बहुत से लोगों की मृत्यु हो जाएगी।
डॉ. पेजा बियालीत्सा फाउची: "कितने लोग मारे जाएँगे"
क्या तुम्हें मरने से डर लगता है?
कोविड से मरने का डर?
नहीं, बस मरने का डर।
कोविड, दिल का दौरा, शिकारी दुर्घटना, कुछ भी?
मेरे ख़्याल से मौत से डरना सामान्य है।
नहीं। क्या तुम्हें डर है? निजी रूप से तुम्हें, क्या तुम्हें मरने से डर लगता है?
मैं "डर" नहीं कहूँगा, नहीं।
संक्रामक रोगों का डॉक्टर होने के नाते, आप मौत के साथ समझौता करना सीख जाते हैं।
तुम्हें क्या लगता है क्या होता है… जब हम मरते हैं?
तुम मानते हो कि हम किसी रूप में आगे बढ़ते हैं?
ख़ैर, मेडिकल दुनिया में, यह अभी अज्ञात है।
लेकिन मैं विश्वास रखता हूँ, और मेरा मानना है कि यह अंत नहीं है।
हाँ, देखो, मुझे नहीं लगता हम कहीं भी जाते हैं।
मतलब, अगर हम विश्वास रखते हैं, तो मौत इतनी डरावनी नहीं होनी चाहिए।
मुझे लगता है कि जब हम मरते हैं, तो बस वही अंत है।
यह कितना डरावना है, पता है।
किसी ऐसी चीज़ का सामना करना डरावना है
जो आपके दिमाग़ के समझने की क़ाबिलियत से परे है।
शून्य का भी अनुभव ना कर पाना कैसा लगता होगा?
लेकिन तुम उसका भी अनुभव नहीं कर सकते क्योंकि यह बस, जैसे…
यह अनुपस्थिति है, किसी भी चीज़ की।
दुनिया चलती रहती है।
मुझे ऐसा नहीं लगता।
मुझे लगता है मेरे मरने के बाद दुनिया थम जाएगी।
मैं जानती हूँ सब लोग पहले से ही मुझे आत्मकेन्द्रित मानते हैं, और, हाँ, मैं हूँ।
क्या ऐसा कोई भी है जो इस दुनिया का अनुभव
अपने शरीर के अंदर के बजाय कहीं और से कर रहा है?
उसके अलावा, मेरे लिए तो यह मानना भी विश्वास की बात है कि तुम्हारा अस्तित्व है, पेजा।
ख़ैर, मेरा अस्तित्व है, ऐलेक्स। मतलब, इतना तो मैं जानता हूँ।
मुझे पता नहीं, पेजा।
आशा करती हूँ तुम्हारा अस्तित्व है। वाक़ई आशा करती हूँ।
मेरे ख़्याल से हम बस ऐसा ढोंग ही कर सकते हैं…
कि हमें यक़ीन है इसके मायने हैं।
मतलब, लोगों के साथ वैसा बर्ताव करो जैसा बर्ताव ख़ुद के साथ चाहते हो,
और आशा करो कि इसके मायने हैं।
आशा करो कि अस्तित्व का अगला कोई पड़ाव ना होने के बारे में तुम ग़लत हो।
आशा करो कि तुम आत्मज्ञान तक पहुँचकर अज्ञेय को जान सकते हो।
और डरना…
बंद करो।
माफ़ कीजिए। माफ़ कीजिए। क्या आपने इस आदमी को देखा है?
आपने इस आदमी को देखा है? यह मेरा भाई है।
अगर आपको यह दिखे, तो कागज़ पर दिए नंबर पर फ़ोन करेंगे? शुक्रिया।
माफ़ कीजिए। आपने इस आदमी को देखा है?
कोरी, मुझे पता नहीं क्या करना चाहिए। वह यहाँ नहीं है।
मुझे ऐसा लग रहा है मैंने हर गली, हर सड़क पर देख लिया है। मुझे पता नहीं क्या करना चाहिए।
-तुम उसे ढूँढ लोगी। -मुझे निराशा होने लगी है।
नहीं। मत करो।
-सब ठीक है। सब ठीक है। सब ठीक है। -धत्।
-बस साँस लो, एक बड़ी… -हे भगवान।
-लौरा मॉन्टाना में है? ठीक है, बढ़िया। -हाँ।
-ठीक है। -धत्। यह शायद अच्छा है कि वह यहाँ नहीं है।
वह…
उसे लगता है मेरा परिवार पागल है।
उसे उथल-पुथल बिल्कुल पसंद नहीं है।
और… मुझे पता नहीं।
मुझे उसकी याद आती है।
काश वह मदद कर पाती।
धत्, मैं…
ब्रैडली, मुझे तुमसे कुछ कहना है। यह बहुत बुरा समय है।
-मुझे तुम्हें कुछ बताना है। -क्या?
यह मुझे अंदर से खाए जा रहा है। मैंने कुछ किया,
और मुझे लगता है… मुझे कोई ख़ुशी नहीं है कि मैंने वह किया।
यह उस समय एक न्यायोचित अंत के साधन की तरह लग रहा था।
लेकिन अब यह महामारी आ गई है, सब कुछ… बिल्कुल अलग लग रहा है।
वे सभी चीज़ें जिन्हें मैं बेहद ज़रूरी समझता था…
पता है, जैसे…
कुछ चीज़ें थीं जिनमें मुझे जीतना ही था या कोशिश में मर जाना था, पता है?
मैंने शायद अभी कंपनी के एक बिलियन डॉलर डुबो दिए। ऊप्स।
यह सब बेतुका लगता है, और मुझे ऐसा लग रहा है कि मुझे ज़रूरत है…
कि मुझे सच क़बूलने की ज़रूरत है
और तुमसे इस बारे में साफ़-साफ़ बात करने की ज़रूरत है…
-तुम्हें मुझे कुछ बताने की ज़रूरत नहीं है। -यह तुम्हारे बारे में है।
मुझे तुम पर भरोसा है।
मैं तुमसे प्यार करता हूँ।
यह…
मुझे नहीं मालूम इसका वाक़ई क्या मतलब होता है।
मुझे एक एहसास था… मैं उसे ठीक से पहचान नहीं पाया हूँ,
या उसे कोई नाम नहीं दे पाया हूँ।
लेकिन मुझे अंदर से यह एहसास है कि यह…
मैं तुमसे प्यार करता हूँ।
तो, इसके साथ जो चाहो…
पता है क्या? भाड़ में जाए।
मैं चाहता हूँ इसे समय के पन्नों में लिखा जाए।
मुझे पता नहीं क्या होगा, ठीक है? अब ब्रह्माण्ड जानता है मैंने यह कहा।
मैं वाक़ई तुमसे प्यार करता हूँ।
मैं तुमसे प्यार करता हूँ।
अरे, नहीं।
हैलो, मैं ब्रैडली हूँ।
हैलो। मैं ऐंटीऑक अस्पताल में एक नर्स हूँ।
हाँ, हाँ, हाँ।
मुझे यह नहीं करना चाहिए लेकिन मैंने तुम्हारा पोस्ट देखा।
हमारे पास बिना पहचान पत्र वाला एक मरीज़ है जो मेरे ख़्याल से तुम्हारा भाई है।
तुम्हें यहाँ जल्दी आ जाना चाहिए।
-हे भगवान। ठीक है, शुक्रिया। -क्या?
चलो। हमें जाना है। उन्हें मेरा भाई मिल गया है।
इस प्रसारण के दौरान,
मेरा बुख़ार काफ़ी बढ़ गया है।
और मैं जानती हूँ ऐसे कई लोग होंगे जो कहेंगे कि मैं इसी लायक़ हूँ।
"तुम इसी लायक़ हो, ऐलेक्स लीवी।"
और, पता है, हो सकता है तुम सही हो। मुझे पता नहीं। शायद तुम सही हो।
लेकिन उसके लिए मेरा जवाब है, तुम कहना क्या चाहते हो?
क्या ऐसा है कि अगर मैं इसी लायक़ हूँ, यह तुम्हें नैतिक रूप से सच्चा महसूस करते हुए
किसी और के दर्द का मज़ा लेने की अनुमति देता है?
और वैसे, दुनिया न्यायसंगत नहीं है। न्यायसंगत बस एक कृत्रिम धारणा है।
तो तुम्हारी ऐसी राय क्यों है?
तुम्हारी इस बारे में राय ही क्यों है?
अपने काम से मतलब रखो।
क्या मैं ख़ुद को लोगों की नज़रों में लाकर इस जाँच को अपने सिर पर लाई हूँ?
मतलब, मैं… पता है, मैं…
मैं जानती हूँ यह आप लोगों में से कुछ को सही लगता है, लेकिन…
हे भगवान।
बस याद रखना…
मैं बाकी सबकी तरह ही एक बच्ची थी।
मैंने बाकी सबकी तरह ही अपने पहले कदम लिए थे।
मेरा पहला प्यार था, पहली बार दिल टूटा था।
मुझमें बस यह दुस्साहस था कि टीवी पर आकर आपका मनोरंजन करने और आपको सूचित करने की कोशिश की।
क्या? आप क्यों… कितनी बेवक़ूफ़ी की बात है।
मुझे समझ नहीं आया जब मैंने यह रास्ता चुना
कि जिन चीज़ों में लोग सबसे ज़्यादा दिलचस्पी लेंगे, वे वह चीज़ें नहीं हैं
जो मैं करती हूँ और जिनमें मैं अच्छी हूँ।
कि मैं… जिनमें मैं सफलता के शिखर तक पहुँच गई हूँ।
मुझे समझ नहीं आया कि मेरे बारे में सबसे मज़ेदार चीज़ होगी
मुझे किसी पुतले की तरह इधर-उधर फेंकना
और साथ ही… मेरी सेक्स लाइफ़ के बारे में खोदना, सवाल पूछना।
हे भगवान, मैं समाचार सुनाने की ज़हमत ही क्यों उठाती हूँ?
आपका दर्ज़ी किसके साथ सो रहा है?
क्या वह एक अच्छा आदमी है?
क्या इससे फ़र्क पड़ता है आपके पैंट फिट होते हैं या नहीं?
मैं ख़ुद के लिए माफ़ी माँगकर थक चुकी हूँ।
या तो ऐलेक्स लीवी का साथ दीजिए, या मुझे देखना बंद कर दीजिए।
क्या मुझे कुछ सहायता मिल सकती है?
-हाँ, क्या? -यार, इतना इंतज़ार क्यों करना पड़ रहा है?
-मतलब, चलो भी। -हाँ।
अगर मेरे पास इन्श्योरेंस होता तो मैं इतनी देर इंतज़ार करता?
मैंने कहा था कि उसका इंतज़ार करने से कोई संबंध नहीं है। हमारे पास लोग कम हैं।
-माफ़ कीजिए, हमें आपकी मदद चाहिए। -मैं अभी आती हूँ।
-मैं यहाँ पहले आया था। -मैं समझता हूँ।
इसे अपने भाई को ढूँढने की ज़रूरत है।
यहाँ आगंतुकों पर नए प्रतिबंध हैं, लेकिन आपकी बारी आने पर मैं आपकी मदद करूँगी।
आप समझ नहीं रही हैं। किसी ने फ़ोन करके बताया कि
वह इमरजेंसी रूम में है, और मुझे पता भी नहीं है अगर वह मेरा भाई है।
मुझे पहचान करने के लिए उसे देखने की ज़रूरत है।
आपको इंतज़ार करना पड़ेगा। इंतज़ार कीजिए या जाइए। यही विकल्प हैं।
अरे। अगर मेरी पत्नी को पहले कोविड नहीं हुआ था, तो अब तक हो गया होगा।
मतलब, हम यहाँ इतने समय से बैठे हैं!
-यह पागलपन है! -सर, मैं आपसे बात करूँगी…
केवल अधिकृत कर्मी
-माफ़ कीजिए। आप क्या कर रही हैं? -मैं अपने भाई को ढूँढ रही हूँ।
नहीं, आप यहाँ नहीं आ सकती हैं। आपको जाना होगा।
-सिक्योरिटी को बुलाओ! -हैल!
मैंने ड्रग्स नहीं लिए। भगवान की कसम, ब्रैडली। मैंने ड्रग्स नहीं लिए।
शुक्र है तुम ठीक हो।
-क्या हुआ? -मेरी लड़ाई हो गई।
मैं पिट गया।
मैं तुमसे इतना नाराज़ हूँ, लेकिन मुझे ख़ुशी है तुम ठीक हो।
-मुझे माफ़ कर दो। -मैं तुम्हें नहीं छोड़ूँगी, ठीक है?
वादा करती हूँ।
मैं तुमसे प्यार करता हूँ, बी।
तुम कमीने। तुमने डर के मारे मेरी जान निकाल दी!
हे भगवान।
पुष्ट और अनुमानित कोरोनो वायरस मामले 600 से अधिक
मामलों की संख्या, मरने वालों की संख्या में वृद्धि होने से बढ़ता प्रभाव
मेरे ख़्याल से हम सभी सहमत हो सकते हैं कि दुनिया एक महत्वपूर्ण मोड़ पर है,
और ज़िंदगी अभी मेरे सामने कुछ मुश्किलें खड़ी कर रही है।
मैं अपने अंदर झाँककर ख़ुद से पूछ रही हूँ
कि असल में मैं क्या बनना चाहती हूँ?
और फिर मैं आईने में देखती हूँ,
और मैं पूछती हूँ कि क्या मैं वाक़ई वह बन चुकी हूँ?
मेरे ख़्याल से बहुत से लोग यह करेंगे।
कम से कम, उन्हें यह करना चाहिए।
दुनिया कभी भी चुनौतियां देना बंद नहीं करेगी।
तुम्हें हमेशा उल्टी-सीधी चीज़ों का सामना करते रहना पड़ेगा।
लेकिन ज़िंदगी… ज़िंदगी ऐसी ही है, पता है?
और मैं ज़िंदा हूँ।
मतलब, कम से कम मुझे लगता है मैं ज़िंदा हूँ।
मैं वाक़ई…
बने रहिए।
और, पता है, अगर आप यह देख रहे हैं और…
शायद… आशा है आप भी ज़िंदा होंगे।
मतलब, मुझे वाक़ई विश्वास है कि हमने कॉस्मिक लॉटरी जीती है, दोस्तों, पता है,
कि हम इस वक़्त यहाँ हैं, पता है?
और मुझे उम्मीद है हम यह सुलझा लेंगे, "यह" जो कुछ भी है।
इतने सालों में आप सब मेरे लिए बहुत ख़ास रहे हैं,
और उसके लिए मैं तहे दिल से आप सबका शुक्रिया अदा करना चाहती हूँ।
तो सुरक्षित रहिए और दिमाग़ ठंडा रखिए।
और मैं…
आपसे बाद में मिलती हूँ।
उपशीर्षक अनुवादक: मीनू